ແທ່ງນໍ້າກ້ອນ ຂະໜາດໃຫຍ່ ກຳລັງມຸ່ງໜ້າ ໄປຕຳເກາະຈໍເຈຍໃຕ້ ຊຶ່ງບ່ອນຢູ່ອາໄສພວກສັດທະເລ
ພູຫຼືແທ່ງນໍ້າກ້ອນຂະໜາດໃຫຍ່ ທີ່ຂາດອອກມາຈາກ ພູນໍ້າກ້ອນລາສັນ ຊີ  ຢູ່ທາງພາກຕາເວັນອອກຂອງ ແຫຼມຂົ້ວໂລກໃຕ້ ໃນປີ 2017 ກຳລັງລ່ອງລອ ຍມຸ້ງໜ້າຢູ່ໃນເສັ້ນທາງ ທີ່ຈະຕຳເກາະຈໍເຈຍໃຕ້. 
ບັນດານັກວິທະຍາສາດກ່າວວ່າ ພູຫຼືແທ່ງນໍ້າກ້ອນທີ່ໃຫຍ່ສຸດຂອງໂລກ ກຳລັງລ່ອງລອຍ ມຸ້ງໜ້າຢູ່ໃນເສັ້ນທາງ ທີ່ຈະຕຳເກາະຈໍເຈຍໃຕ້ທີ່ເປັນບ່ອນຢູ່ທີ່ສຳຄັນຂອງສັດປ່າ ທາງ ພາກໃຕ້ຂອງມະຫາສະໝຸດ ແອັດແລນຕິກ ເຂົາເຈົ້າກ່າວເພີ້ມວ່າ ມັນອາດເຮັດໃຫ້ມີຜົນ ກະທົບຕໍ່ລະບົບນິເວດແລະເສດຖະກິດຂອງເກາະ ພູນໍ້າກ້ອນຂະໜາດໃຫຍ່ທີ່ຂາດອອກມາຈາກ ພູນໍ້າກ້ອນລາສັນ ຊີ (Larcen C) ຢູ່ທາງ ພາກຕາເວັນອອກຂອງແຫຼມຂົ້ວໂລກໃຕ້ ໃນປີ 2017 ທີ່ໄດ້ໃສ່ຊື່ໂດຍ ບັນດານັກວິທະ ຍາສາດວ່າ A68a ນັບແຕ່ນັ້ນມາໄດ້ໄຫຼລ່ອງໄປສູ່ເກາະຈໍເຈຍ ໃຕ້ ທີ່ເປັນເກາະທີ່ ສອກຫຼີກຂອງອັງກິດ ບັນດາຮູບພາບຈາກດາວທຽມສະແດງໃຫ້ເຫັນວ່າ ພູນໍ້າກ້ອນດັ່ງກ່າວຍັງຕິດກັນ ຢ່າງ ແໜ້ນໜາຢູ່ ຊຶ່ງມີຄວາມຍາວປະມານ 150 ກິໂລແມັດ ແລະກວ້າງ 48 ກິໂລແມັດ ທີ່ກຳລັງ ເດີນທາງນຶ່ງກິໂລແມັດຕໍ່ຊົ່ວໂມງ ແລະມຸ່ງໜ້າໄປສູ່ເສັ້ນທາງ ທີ່ຈະຕຳເກາະຈໍເຈຍໃຕ້່ ໃນ ປະມານອີກ 30 ມື້ ຄວາມເລິກຂອງມັນມີພຽງແຕ່ 200 ແມັດ ໝາຍຄວາມວ່າໄຫຼເຂົ້າໄກ້ກັບເກາະ ທີ່ສຸດ ແລະ ພຶ້ນດິນຢູ່ນອກຝັ່ງ ເກາະຈໍເຈຍໃຕ້ເປັນບ່ອນຢູ່ອາໃສ ທີ່ໃຫຍ່ຂອງ ພວກນົກເພັງກວິນ (penguins) ແລະພວກແມວນໍ້າ ຫຼືຊຽລ (seals ) ບ່່ອນຫາກິນຂອງເຂົາເຈົ້າອາດຖືກປິດລ້ອມ ໃນຂະນະທີ່ລະດູປະສົມພັນກຳລັງມາເຖິງ ທີ່ນັກວິທະຍາສາດ ເກີເຣນທ໌ ທາລິງ (Geraint Tarling) ກ່າວໃນລາຍ ງານການສຳ ຫຼວດຂົ້ວໂລກໃຕ້ອັງກິດ